ddrg/super_eurlex huggingface dataset:
Διορθωτικό στην απόφαση 2001/781/ΕΚ της Επιτροπής, της 25ης Σεπτεμβρίου 2001, σχετικά με την κατάρτιση εγχειριδίου των υπηρεσιών ποαραλαβής και γλωσσαρίου των πράξεων που μπορούν να κοινοποιηθούν ή να επιδοθούν, σε εφαρμογή του κανονισμού (ΕΚ) αριθ. 1348/2000 του Συμβουλίου περί επιδόσεως και κοινοποιήσεως στα κράτη μέλη δικαστικών και εξωδίκων πράξεων σε αστικές ή εμπορικές υποθέσεις

(Επίσημη Εφημερίδα των Ευρωπαϊκών Κοινοτήτων L 298 της 15ης Νοεμβρίου 2001)

Σελίδα 232, παράρτημα Ι μέρος ΙΙ.Β "ΑΥΣΤΡΙΑ", στήλη 2, έναντι του ταχυδρομικού κώδικα 4800:

αντί:

>ΘΕΣΗ ΠΙΝΑΚΑ>,

διάβαζε:

>ΘΕΣΗ ΠΙΝΑΚΑ>.
Διορθωτικό στην απόφαση 2001/182/ΕΚ της Επιτροπής, της 8ης Μαρτίου 2001, για την κατάργηση της απόφασης 93/351/ΕΟΚ που καθορίζει τις μεθόδους ανάλυσης, τα σχέδια δειγματοληψείας και τα μέγιστα επίπεδα για τον υδράργυρο στα αλιευτικά προϊόντα

(Επίσημη Εφημερίδα των Ευρωπαϊκών Κοινοτήτων L 77 της 16ης Μαρτίου 2001)

Σελίδα 22, αιτιολογική σκέψη 1 δεύτερη γραμμή:

αντί: "... ορισμένες μολυντικές ουσίες στα τρόφιμα ..."

διάβαζε: "... ορισμένες προσμείξεις στα τρόφιμα ...".

Σελίδα 22, υποσημείωση 2:

αντί:

ΕΕ L 24 της 30.1.1997, σ. 15.

διάβαζε:

ΕΕ L 24 της 30.1.1997, σ. 31..
Απόφαση της Επιτροπής

της 9ης Οκτωβρίου 2000

για την έγκριση του σχεδίου για την παρακολούθηση και τον έλεγχο της σαλμονέλας στα πουλερικά, το οποίο υπεβλήθη από τη Γαλλία

[κοινοποιηθείσα υπό τον αριθμό Ε(2000) 2944]

(Το κείμενο στη γαλλική γλώσσα είναι το μόνο αυθεντικό)

(Κείμενο που παρουσιάζει ενδιαφέρον για τον ΕΟΧ)

(2000/629/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/117/ΕΟΚ του Συμβουλίου, της 17ης Δεκεμβρίου 1992, για τα μέτρα προστασίας από ορισμένες ζωονόσους και ορισμένους ζωονοσογόνους παράγοντες στα ζώα και στα προϊόντα ζωικής προέλευσης, προκειμένου να αποφευχθούν οι εστίες λοιμώξεων και δηλητηριάσεων που οφείλονται στα τρόφιμα(1), όπως τροποποιήθηκε τελευταία από την οδηγία 1999/72/ΕΚ(2), και ιδίως το άρθρο 8 παράγραφος 3,

Εκτιμώντας τα ακόλουθα:

(1) Σύμφωνα με το άρθρο 8 παράγραφος 2 της οδηγίας 92/117/ΕΟΚ, η Γαλλία υπέβαλε, με την επιστολή της 22ας Μαΐου, της 18ης Αυγούστου και της 15ης Σεπτεμβρίου 2000, ένα σχέδιο για την παρακολούθηση και τον έλεγχο της σαλμονέλας στα πουλερικά στη Γαλλία.

(2) Το προαναφερόμενο πρόγραμμα ανταποκρίνεται στις κοινοτικές απαιτήσεις σχετικά με αυτό το θέμα, ιδίως σε αυτές που καθορίζονται στο άρθρο 8 παράγραφος 2 της οδηγίας 92/117/ΕΟΚ και, ως εκ τούτου, πρέπει να εγκριθεί.

(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το σχέδιο για την παρακολούθηση και τον έλεγχο της σαλμονέλας που υπεβλήθη από τη Γαλλία.

Άρθρο 2

Η Γαλλία θέτει σε ισχύ, ως την 1η Ιανουαρίου 2001, τις νομοθετικές κανονιστικές και διοικητικές διατάξεις που απαιτούνται για την εφαρμογή του προγράμματος που αναφέρεται στο άρθρο 1.

Άρθρο 3

Η παρούσα απόφαση απευθύνεται στη Γαλλική Δημοκρατία.

Βρυξέλλες, 9 Οκτωβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 62 της 15.3.1993, σ. 38.

(2) ΕΕ L 210 της 10.8.1999, σ. 12.
Απόφαση του Συμβουλίου

της 17ης Ιουλίου 2000

που ορίζει τις αντιπροσωπευτικές οργανώσεις των παραγωγών και εργαζομένων οι οποίες καλούνται να καταρτίσουν τους πίνακες των υποψηφίων αντιπροσώπων των παραγωγών και των εργαζομένων στη Συμβουλευτική Επιτροπή της Ευρωπαϊκής Κοινότητας Άνθρακα και Χάλυβα

(2000/C 246/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

το άρθρο 18 της συνθήκης για την ίδρυση της Ευρωπαϊκής Κοινότητας Άνθρακα και Χάλυβα,

Εκτιμώντας τα ακόλουθα:

(1) Πρέπει να ανανεωθεί η Συμβουλευτική Επιτροπή της Ευρωπαϊκής Κοινότητας Άνθρακα και Χάλυβα, η θητεία των μελών της οποίας λήγει στις 11 Οκτωβρίου 2000.

(2) Πρέπει πρώτα να ορισθούν οι αντιπροσωπευτικές οργανώσεις των παραγωγών και των εργαζομένων που θα κληθούν να καταρτίσουν πίνακες με αριθμό υποψηφίων διπλάσιο από τον αριθμό των θέσεων που τους παρέχεται.

(3) Οι κυβερνήσεις των κρατών μελών έχουν υποβάλει τις αντίστοιχες ανακοινώσεις,

ΑΠΟΦΑΣΙΖΕΙ:

Άρθρο 1

Οι αντιπροσωπευτικές οργανώσεις παραγωγών και εργαζομένων που ορίζονται στον συνημμένο στην παρούσα απόφαση πίνακα καλούνται να καταρτίσουν πίνακες υποψηφίων βάσει των οποίων θα διοριστούν οι εκπρόσωποι των παραγωγών και των εργαζομένων στη Συμβουλευτική Επιτροπή της Ευρωπαϊκής Κοινότητας Άνθρακα και Χάλυβα, και δη για κάθε οργάνωση όσοι προβλέπονται στην τρίτη στήλη του πίνακα.

Άρθρο 2

Μια από τις αντιπροσωπευτικές οργανώσεις εργαζομένων του Ηνωμένου Βασιλείου θα ορισθεί με μεταγενέστερη απόφαση.

Άρθρο 3

Η παρούσα απόφαση δημοσιεύεται, προς ενημέρωση, στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 17 Ιουλίου 2000.

Για το Συμβούλιο

Ο Πρόεδρος

J. Glavany

ΠΑΡΑΡΤΗΜΑ

>ΘΕΣΗ ΠΙΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ

της 23ης Φεβρουαρίου 2000

περί παρατάσεως των δυνατών χρονικών ορίων των προσωρινών αδειών για τη νέα δραστική ουσία quinoxyfen

[κοινοποιηθείσα υπό τον αριθμό Ε(2000) 479]

(Κείμενο που παρουσιάζει ενδιαφέρον για τον ΕΟΧ)

(2000/166/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση φυτοπροστατευτικών προϊόντων στην αγορά(1), όπως τροποποιήθηκε τελευταία από την απόφαση 1999/80/ΕΚ της Επιτροπής(2), και ιδίως το άρθρο 8 παράγραφος 1 τέταρτη περίπτωση,

Εκτιμώντας τα ακόλουθα:

(1) Η οδηγία 91/414/ΕΟΚ (αποκαλούμενη στο εξής "οδηγία") προβλέπει την ανάπτυξη κοινοτικού πίνακα δραστικών ουσιών που επιτρέπεται να ενσωματώνονται σε φυτοπροστατευτικά προϊόντα.

(2) Η Dow Elanco υπέβαλε, την 1η Αυγούστου 1995, στις αρχές του Ηνωμένου Βασιλείου φάκελο για τη νέα δραστική ουσία quinoxyfen, με σκοπό την ένταξή της στο παράρτημα Ι της οδηγίας.

(3) Για το quinoxyfen αξιολογούνται, για τις χρήσεις που πρότεινε ο αιτών, οι επιδράσεις στην υγεία του ανθρώπου και στο περιβάλλον, σύμφωνα με τις διατάξεις του άρθρου 6 παράγραφοι 2 και 4 της οδηγίας. Το Ηνωμένο Βασίλειο, ενεργώντας ως διορισμένο κράτος μέλος-εισηγητής, υπέβαλε στην Επιτροπή, στις 11 Οκτωβρίου 1996, τη σχετική έκθεση αξιολόγησης.

(4) Η υποβληθείσα έκθεση εξετάζεται από τα κράτη μέλη και την Επιτροπή στο πλαίσιο της μόνιμης φυτοϋγειονομικής επιτροπής και των ομάδων εργασίας της.

(5) Ζητήθηκαν για το quinoxyfen πρόσθετα στοιχεία όσον αφορά την τοξικότητα στο αναπαραγωγικό σύστημα των πτηνών και των γεωσκωλήκων, την αποικοδόμηση των οργανικών συστατικών και τη συσσώρευση στο έδαφος.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής.

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κράτη μέλη δύναται να παρατείνουν την ισχύ προσωρινών αδειών που έχουν ήδη χορηγηθεί για φυτοπροστατευτικά προϊόντα περιέχοντα quinoxyfen, για χρονική περίοδο το πολύ έως 24 μηνών από την ημερομηνία της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 23 Φεβρουαρίου 2000.

Για την Επιτροπή

David BYRNE

Μέλος της Επιτροπής

(1) ΕΕ L 230 της 19.8.1991, σ. 1.

(2) ΕΕ L 210 της 10.8.1999, σ. 13.
Απόφαση της Επιτροπής

της 24ης Νοεμβρίου 2000

για τροποποίηση της απόφασης 93/195/ΕΟΚ σχετικά με τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις, μετά από προσωρινή εξαγωγή

[κοινοποιηθείσα υπό τον αριθμό Ε(2000) 3552]

(Κείμενο που παρουσιάζει ενδιαφέρον για τον ΕΟΧ)

(2000/754/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/426/ΕΟΚ του Συμβουλίου, της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 19 σημείο ii),

Εκτιμώντας τα ακόλουθα:

(1) Σύμφωνα με την απόφαση 93/195/ΕΟΚ της Επιτροπής(2), όπως τροποποιήθηκε τελευταία από την απόφαση 2000/209/ΕΚ(3), η εκ νέου αποδοχή των ίππων που καταχωρούνται σε μητρώα για να συμμετάσχουν σε ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή, περιορίζεται στους ίππους που διέμειναν λιγότερο από 30 ημέρες σε μια τρίτη χώρα.

(2) Για να διευκολυνθεί ή συμμετοχή των ίππων καταγωγής Κοινότητας στο κύπελλο ιπποδρομιών της Ιαπωνίας και στις διεθνείς ιπποδρομίες του Χονγκ Κονγκ, πρέπει να παραταθεί η προαναφερόμενη περίοδος για λιγότερο από 90 ημέρες.

(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 93/195/ΕΟΚ τροποποιείται ως εξής:

1. Στο άρθρο 1 προστίθεται μια έκτη περίπτωση ως εξής:

"- που συμμετείχαν στο κύπελλο ιπποδρομιών της Ιαπωνίας και στις διεθνείς ιπποδρομίες του Χονγκ Κονγκ και ανταποκρίνονται στις απαιτήσεις που θεσπίζονται στο υγειονομικό πιστοποιητικό το οποίο είναι σύμφωνο με το υπόδειγμα του παραρτήματος VI της παρούσας απόφασης."

2. Προστίθεται το παράρτημα της παρούσας απόφασης, ως παράρτημα VI.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 24 Νοεμβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 42.

(2) ΕΕ L 86 της 6.4.1993, σ. 1.

(3) ΕΕ L 64 της 11.3.2000, σ. 22.

ΠΑΡΑΡΤΗΜΑ

"ΠΑΡΑΡΤΗΜΑ VI

>PIC FILE= "L_2000303EL.003503.EPS">"
ΑΠΟΦΑΣΗ ΤΗΣ ΕΠΙΤΡΟΠΗΣ

της 17ης Δεκεμβρίου 1999

σχετικά με την τροποποίηση της απόφασης 92/452/ΕΟΚ για την κατάρτιση των καταλόγων των ομάδων συλλογής εμβρύων και των ομάδων παραγωγής εμβρύων, οι οποίες έχουν εγκριθεί σε τρίτες χώρες για την εξαγωγή εμβρύων βοοειδών στην Κοινότητα

[κοινοποιηθείσα υπό τον αριθμό Ε(1999) 4535]

(Κείμενο που παρουσιάζει ενδιαφέρον για τον ΕΟΧ)

(2000/51/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/556/ΕΟΚ του Συμβουλίου, της 25ης Σεπτεμβρίου 1989, για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων κατοικίδιων βοοειδών(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 8,

Εκτιμώντας τα ακόλουθα:

(1) η απόφαση 92/452/ΕΟΚ της Επιτροπής(2), όπως τροποποιήθηκε τελευταία από την απόφαση 1999/685/ΕΚ(3), καταρτίζει κατάλογο των ομάδων συλλογής εμβρύων και παραγωγής εμβρύων, οι οποίες έχουν εγκριθεί σε τρίτες χώρες για την εξαγωγή εμβρύων κατοικίδιων βοοειδών στην Κοινότητα·

(2) οι αρμόδιες κτηνιατρικές υπηρεσίες του Καναδά, της Ελβετίας και των Ηνωμένων Πολιτειών της Αμερικής έχουν διαβιβάσει αιτήματα για τροποποιήσεις των καταλόγων των ομάδων που είναι επίσημα εγκεκριμένες στο έδαφός τους για την εξαγωγή εμβρύων κατοικίδιων βοοειδών στην Κοινότητα· επομένως, απαιτείται η τροποποίηση του καταλόγου των εγκεκριμένων ομάδων· έχουν παρασχεθεί στην Επιτροπή εγγυήσεις σχετικά με την τήρηση των απαιτήσεων που προβλέπονται στο άρθρο 8 της οδηγίας 89/556/ΕΟΚ·

(3) τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της απόφασης 92/452/ΕΟΚ, ο κατάλογος που αφορά τις Ηνωμένες Πολιτείες της Αμερικής αντικαθίσταται από τον κατάλογο του παραρτήματος της παρούσας απόφασης.

Άρθρο 2

Στο παράρτημα της απόφασης 92/452/ΕΟΚ:

- στον κατάλογο που αφορά τον Καναδά, προστίθεται η ακόλουθη ομάδα:

- Αριθμός έγκρισης ομάδας: Ε 1479

Διεύθυνση: Embrun Veterinary Clinic , PO Box 960 Embrun , Ontario

Κτηνίατρος ομάδας: Dr Luc Besner

- στον κατάλογο που αφορά την Ελβετία, προστίθεται η ακόλουθη ομάδα:

- Αριθμός έγκρισης ομάδας: CH-ΕΤ-1132

Διεύθυνση: Gabathuler Markus Tierarztpraxis, Embryotransfer Plattastutzweg 14 CH - 9476 Fontnas

Κτηνίατροι ομάδας: Dr Fritz Reich, Dr Andreas Flükiger.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 17 Δεκεμβρίου 1999.

Για την Επιτροπή

David BYRNE

Μέλος της Επιτροπής

(1) ΕΕ L 302 της 19.10.1989, σ. 1.

(2) ΕΕ L 250 της 29.8.1992, σ. 40.

(3) ΕΕ L 270 της 20.10.1999, σ. 33.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>ΘΕΣΗ ΠΙΝΑΚΑ>
Απόφαση της Επιτροπής

της 6ης Σεπτεμβρίου 2000

για την τροποποίηση της απόφασης 97/569/ΕΚ για την κατάρτιση προσωρινών καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές προϊόντων με βάση το κρέας

[κοινοποιηθείσα υπό τον αριθμό Ε(2000) 2480]

(Κείμενο που παρουσιάζει ενδιαφέρον για τον ΕΟΧ)

(2000/555/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), όπως τροποποιήθηκε τελευταία από την απόφαση 98/603/ΕΚ(2), και ιδίως το άρθρο 2 παράγραφος 1,

Εκτιμώντας τα ακόλουθα:

(1) Με την 97/569/ΕΚ της Επιτροπής(3), όπως τροποποιήθηκε τελευταία με την απόφαση 2000/253/ΕΚ(4), καταρτίστηκαν προσωρινοί κατάλογοι εγκαταστάσεων τρίτων χωρών παραγωγής προϊόντων με βάση το κρέας.

(2) Η Αυστραλία απέστειλε έναν κατάλογο εγκαταστάσεων παραγωγής προϊόντων με βάση το κρέας για τις οποίες οι αρμόδιες αρχές πιστοποιούν ότι είναι σύμφωνες με τους κοινοτικούς κανόνες.

(3) Καταρτίστηκε έτσι ένας προσωρινός κατάλογος εγκαταστάσεων παραγωγής προϊόντων με βάση το κρέας για την Αυστραλία. Ως εκ τούτου, πρέπει να τροποποιηθεί ανάλογα η απόφαση 97/569/ΕΚ της Επιτροπής.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο παράρτημα της απόφασης 97/569/ΕΚ προστίθεται το κείμενο του παραρτήματος της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 6 Σεπτεμβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 243 της 11.10.1995, σ. 17.

(2) ΕΕ L 289 της 28.10.1998, σ. 36.

(3) ΕΕ L 234 της 26.8.1997, σ. 16.

(4) ΕΕ L 78 της 29.3.2000, σ. 32.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

"País: Australia/Land: Australien/Land: Australien/Χώρα: Αυστραλία/Country: Australia/Pays: Australie/Paese: Australia/Land: Australië/País: Austrália/Maa: Australia/Land: Australien

>ΘΕΣΗ ΠΙΝΑΚΑ>"
ΑΠΟΦΑΣΗ ΤΗΣ ΕΠΙΤΡΟΠΗΣ

της 17ης Δεκεμβρίου 1999

για την τροποποίηση της απόφασης 97/468/ΕΚ όσον αφορά την κατάρτιση προσωρινών πινάκων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές κρέατος αγρίων θηραμάτων

[κοινοποιηθείσα υπό τον αριθμό Ε(1999) 4675]

(Κείμενο που παρουσιάζει ενδιαφέρον για τον ΕΟΧ)

(2000/76/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζίαπα δίθυρα μαλάκια(1), όπως τροποποιήθηκε τελευταία από την απόφαση 98/603/ΕΚ(2), και ιδίως το άρθρο 2 παράγραφος 1,

Εκτιμώντας τα ακόλουθα:

(1) Με την απόφαση 97/468/ΕΚ της Επιτροπής(3) έχουν καταρτιστεί προσωρινοί πίνακες των εγκαταστάσεων που παράγουν κρέας αγρίων θηραμάτων.

(2) Η Λετονία έστειλε πίνακα των εγκαταστάσεων που παράγουν κρέας αγρίων θηραμάτων και ότι οι αρμόδιες αρχές πιστοποιούν ότι οι εγκαταστάσεις αυτές ανταποκρίνονται στους κανόνες της Κοινότητας.

(3) Θα μπορούσε έτσι να καταρτιστεί προσωρινός πίνακας των εγκαταστάσεων που παράγουν κρέας αγρίων θηραμάτων για τη Λετονία.

(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το κείμενο του παραρτήματος της παρούσας απόφασης προστίθεται στο παράρτημα της απόφασης 97/468/ΕΚ.

Άρθρο 2

Η παρούσα απόφαση αρχίζει να εφαρμόζεται από τις 15 Δεκεμβρίου 1999.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 17 Δεκεμβρίου 1999.

Για την Επιτροπή

David BYRNE

Μέλος της Επιτροπής

(1) ΕΕ L 243 της 11.10.1995, σ. 17.

(2) ΕΕ L 289 της 28.10.1998, σ. 36.

(3) ΕΕ L 199 της 26.7.1997, σ. 62.

ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

"País: LETONIA/Land: LETLAND/Land: LETTLAND/Χώρα: ΛΕΤΟΝΙΑ/Country: LATVIA/Pays: LETTONIE/Paese: LETTONIA/Land: LETLAND/País: LETÓNIA/Maa: LATVIA/Land: LETTLAND

>ΘΕΣΗ ΠΙΝΑΚΑ>"
Απόφαση του Συμβουλίου

της 23ης Νοεμβρίου 2000

για την υπογραφή, εξ ονόματος της Ευρωπαϊκής Κοινότητας, της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Λαϊκής Δημοκρατίας της Κίνας που μονογραφήθηκε στο Πεκίνο στις 19 Μαΐου 2000 για την τροποποίηση της συμφωνίας μεταξύ τους για το εμπόριο κλωστοϋφαντουργικών προϊόντων, και για την τροποποίηση της συμφωνίας μεταξύ τους που μονογραφήθηκε στις 19 Ιανουαρίου 1995 για το εμπόριο κλωστοϋφαντουργικών προϊόντων που δεν καλύπτονται από τη διμερή συμφωνία ΣΠΙ και για την έγκριση της προσωρινής εφαρμογής της

(2000/787/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ειδικότερα το άρθρο 133, σε συνδυασμό με το άρθρο 300, παράγραφος 2 πρώτη πρόταση,

την πρόταση της Επιτροπής,

Εκτιμώντας τα ακόλουθα:

(1) Η Επιτροπή έχει διαπραγματευτεί εξ ονόματος της Ευρωπαϊκής Κοινότητας συμφωνία για το εμπόριο κλωστοϋφαντουργικών προϊόντων με τη Λαϊκή Δημοκρατία της Κίνας.

(2) Η συμφωνία μονογραφήθηκε στις 19 Μαΐου 2000.

(3) Η συμφωνία πρέπει να υπογραφεί εξ ονόματος της Ευρωπαϊκής Κοινότητας.

(4) Είναι αναγκαίο να εφαρμοστεί αυτή η συμφωνία σε προσωρινή βάση μέχρις ότου ολοκληρωθούν οι σχετικές διαδικασίες για την επίσημη σύναψή της, υπό την προϋπόθεση της αμοιβαιότητας,

ΑΠΟΦΑΣΙΖΕΙ:

Άρθρο 1

Υπό την επιφύλαξη της σύναψής της η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Λαϊκής Δημοκρατίας της Κίνας που μονογραφήθηκε στο Πεκίνο στις 19 Μαΐου 2000 για την τροποποίηση της συμφωνίας μεταξύ τους για το εμπόριο κλωστοϋφαντουργικών προϊόντων και για την τροποποίηση της συμφωνίας μεταξύ τους που μονογραφήθηκε στις 19 Ιανουαρίου 1995 για το εμπόριο κλωστοϋφαντουργικών προϊόντων που δεν καλύπτονται από τη διμερή συμφωνία ΣΠΙ, όπως αμφότερες τροποποιήθηκαν τελευταία από τη συμφωνία υπό μορφή ανταλλαγής επιστολών που μονογραφήθηκε στις 6 Δεκεμβρίου 1999, υπογράφεται εξ ονόματος της Ευρωπαϊκής Κοινότητας.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 3

Η συμφωνία εφαρμόζεται σε προσωρινή βάση(1) μέχρις ότου ολοκληρωθούν οι διαδικασίες για τη σύναψή της, υπό την προϋπόθεση της αμοιβαιότητας.

Βρυξέλλες, 23 Νοεμβρίου 2000.

Για το Συμβούλιο

Ο Πρόεδρος

C. Tasca

(1) Η ημερομηνία έναρξης της προσωρινής εφαρμογής αρχίζει στις 24 Νοεμβρίου 2000.
Απόφαση της Επιτροπής

της 22ας Νοεμβρίου 2000

σχετικά με ορισμένα προστατευτικά μέτρα κατά του καταρροϊκού πυρετού του προβάτου στην Κορσική (Γαλλία)

[κοινοποιηθείσα υπό τον αριθμό Ε(2000) 3559]

(Κείμενο που παρουσιάζει ενδιαφέρον για τον ΕΟΧ)

(2000/734/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΚ(2), και ιδίως το άρθρο 10 παράγραφος 3,

Εκτιμώντας τα ακόλουθα:

(1) Στις 27 Οκτωβρίου 2000, η Γαλλία επιβεβαίωσε στην Επιτροπή την εκδήλωση κρουσμάτων καταρροϊκού πυρετού σε μονάδες προβατοτροφίας στην Κορσική.

(2) Η Επιτροπή εξέδωσε την απόφαση 2000/671/ΕΚ, της 31ης Οκτωβρίου 2000, σχετικά με προστατευτικά μέτρα κατά του καταρροϊκού πυρετού του προβάτου στην Κορσική (Γαλλία)(3).

(3) Το άρθρο 10 παράγραφος 3 της οδηγίας 90/425/ΕΟΚ προβλέπει ότι ένα μέτρο που ελήφθη εκ μέρους της Επιτροπής λόγω επείγουσας καταστάσεως υποβάλλεται στη μόνιμη κτηνιατρική επιτροπή προς επιβεβαίωση, τροποποίηση ή ακύρωση.

(4) Η εξέλιξη της επιδημίας δεν δικαιολογεί τροποποίηση των μέτρων που θεσπίστηκαν με την απόφαση 2000/671/ΕΚ.

(5) Είναι συνεπώς σκόπιμο να παραταθούν τα μέτρα που θεσπίστηκαν με την απόφαση 2000/671/ΕΚ.

(6) Πρέπει, εντούτοις, να προβλεφθούν παρεκκλίσεις για τα ζώα σφαγής με προορισμό σφαγεία που βρίσκονται στη Σαρδηνία, καθώς και αυτή η περιοχή είναι μολυσμένη.

(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Γαλλία απαγορεύει την αποστολή, από το έδαφος της περιφέρειας της Κορσικής, ζώντων ζώων, σπέρματος, ωαρίων και εμβρύων των ειδών που προσβάλλονται από τον καταρροϊκό πυρετό του προβάτου.

Κατά παρέκκλιση από το πρώτο εδάφιο, οι αποστολές ζώων σφαγής με προορισμό σφαγεία που βρίσκονται στη Σαρδηνία μπορούν να επιτραπούν κατόπιν συμφωνίας των κεντρικών και περιφερειακών αρχών υπό τους ακόλουθους όρους:

- η αρμόδια αρχή του τόπου αναχώρησης ενημερώνει απευθείας με τηλεομοιοτυπία την αρμόδια αρχή που είναι υπεύθυνη για το σφαγείο προορισμού για την ώρα αναχώρησης των ζώων, καθώς και για την πιθανή ώρα άφιξής τους,

- η αρμόδια αρχή που είναι υπεύθυνη για το σφαγείο προορισμού γνωστοποιεί με τηλεομοιοτυπία στις αρμόδιες αρχές του τόπου αποστολής ότι παρέλαβε τις παρτίδες ζώων από την Κορσική.

Άρθρο 2

Τα κράτη μέλη τροποποιούν τα μέτρα που εφαρμόζουν στις εμπορικές συναλλαγές, ώστε να είναι σύμφωνα με την παρούσα απόφαση. Ενημερώνουν αμέσως σχετικά την Επιτροπή.

Άρθρο 3

Καταργείται η απόφαση 2000/671/ΕΚ.

Άρθρο 4

Η παρούσα απόφαση απευθύνεται στα κράτη μέλη.

Βρυξέλλες, 22 Νοεμβρίου 2000.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 29.

(2) ΕΕ L 62 της 15.3.1993, σ. 49.

(3) ΕΕ L 279 της 1.11.2000, σ. 62.